[ca] L'activitat antropogènica i el conseqüent canvi climàtic que està patint el planeta està produint la pujada de la temperatura global i l'augment del nivell del mar, així com de la freqüència i intensitat dels fenòmens atmosfèrics extrems. Això, juntament amb la desmesurada urbanització del litoral, amb la construcció de grans ports, passeigs marítims, edificacions a peu de platja, etc., que trenca la dinàmica sedimentaria i provoca l'erosió de les platges, està provocant greus danys i grans maldecaps als municipis costaners que es veuen incapaços d'aturar les fortes marejades que impacten contra la costa i s'emporten tot el que troben al seu pas. Les polítiques d'adaptació al canvi climàtic desplegades tímidament en els darrers anys i l'enginyeria costanera implementada al llarg de les darreres dècades no han tingut l'efectivitat esperada. Aquestes presenten barreres a superar de naturalesa molt diversa: tecnològiques, econòmiques, polítiques, però les socials i culturals preocupen especialment. La voluntat de la població de disposar de platges i l'interès econòmic en el turisme d'estiu han comportat actuacions amb inversions milionàries que no han fet més que pal·liar superficialment i temporalment el problema i, en molts casos, empitjorar-lo. Aquest treball elabora un anàlisi de les principals actuacions realitzades en les darreres dècades en el litoral del Maresme, com les obres d'enginyeria marítima, les grans regeneracions de sorra o les recents restauracions ambientals, i ho contrasta amb un sondeig d'opinió a representants municipals, entitats de protecció del medi ambient i altres agents turístics i econòmics. L'objectiu és analitzar la percepció social davant d'aquestes mesures en una comarca molt afectada per la regressió litoral a causa de la històrica urbanització; una dinàmica que es veurà agreujada pel canvi climàtic Els resultats mostren una opinió negativa per part dels agents locals respecte les principals estratègies d'adaptació utilitzades, la ineficàcia política – degut al gran repartiment del poder de decisió sobre el litoral entre un bon grapat d'institucions que dificulta l'aplicació d'una política d'actuació comú – i la necessitat d'un canvi en la forma i en la mentalitat d'actuar. Es destaca la necessitat de trencar amb la dinàmica d'actuacions d'aquests darrers anys, major planificació i coordinació entre les diferents institucions, l'aplicació de mesures d'adaptació a llarg termini, efectives i respectuoses amb el medi ambient, així com la sensibilització als ciutadans i als usuaris de les platges respecte la problemàtica.

[en] Anthropogenic activity and the consequent climate change the planet is suffering is causing global temperature and sea level to rise, as well as the frequency and intensity of extreme weather events. This, together with the disproportionate urbanization of the coast, with the construction of large ports, seafronts, beachfront buildings, etc., which breaks the sedimentary dynamic and causes the erosion of beaches, is causing serious damage and great headaches to coastal municipalities that are unable to stop the strong waves that impact the coast and destroy everything in their path. The climate change adaptation policies deployed timidly in recent years and the coastal engineering implemented over the last decades have not been as effective as expected. These present barriers to be overcome of a very diverse nature: technological, economic, political, but the social and cultural ones are of special concern. The population's desire to have beaches and the economic interest in summer tourism have led to actions with millions of dollars in investment that have only managed to alleviate the problem superficially and temporarily and, in many cases, make it worse. This work analyses the main actions carried out in recent decades on the Maresme coast, such as maritime engineering works, large sand regenerations or recent environmental restorations, and is contrasted with an opinion poll of municipal representatives, environmental protection bodies and other tourist and economic actors. The aim is to analyse the social perception of these measures in a region that is highly affected by coastal regression due to historical urbanisation, a dynamic that will be aggravated by climate change. The results show a negative opinion of the local actors regarding the main adaptation strategies applied, the political ineffectiveness – due to the wide distribution of decision-making power on the coast between a great number of different institutions which results in the lack of a common policy for action – and the need for a change in the way and mentality of acting. The need to break with the dynamic of actions of these years, greater planning and coordination between the different institutions, the application of long-term, effective and environmentally friendly adaptation measures, as well as the awareness of citizens and users of the beaches with respect to the problem, is pointed out.